ΦΩΣ ΣΕ ΔΡΑΣΗ

Η έξοδος του Δαίδαλου από το νοητικό λαβύρινθο
2019-05-11 19:00 - 21:00 (Europe/Athens)
Το ΦΩΣ ΣΕ ΔΡΑΣΗ και το Φιλοσοφικό Καφενείο και στη Σητεία!Το Σάββατο 11 Μαίου ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος θα δώσει διάλεξη στην αίθουσα συνεδριάσεων του Sitia Beach City Resort, με είσοδο ελεύθερη.Την επομένη το πρωί θα διοργανωθεί Φιλοσοφικός περίπατος.Περιμένουμε όλες τις φίλες και τις φίλες να δώσουν το παρόν για να βάλουμε τις βάσεις του πνευματικού ακτιβισμού και στην Κρήτη.

Φιλοσοφικός Περίπατος στην Αρχαία Εγναντία
2019-05-12 18:30 - 20:30
Το Φιλοσοφικό Καφενείο Καβάλας σας προσκαλεί στον 1ο φιλοσοφικό περίπατο στην Αρχαία Εγνατία .Αφετηρία μας θα είναι στο τέρμα των λεωφορείων του Βύρωνα.θα περπατήσουμε την διαδρομή από το τέρμα των λεωφορείων ως το σημείο του νοσοκομείου.Είναι πολύ μικρή η διαδρομή 1.100 μέτρα.Η φίλη του φιλοσοφικού καφενείου Μαρί Ουζουνιάν θα μας δώσει σχετικές πληροφορίες για την αρχαία Εγνατία και στην συνέχεια θα ανταλλάξουμε απόψεις με θέμα: Η κατάκτηση της χαράς!!!Σας περιμένουμε!!!! Πληροφορίες Η πόλη της Καβάλας έχει την τύχη να διατηρεί στις παρυφές της ένα μεγάλο τμήμα από την αρχαία Εγνατία Οδό. Πρόκειται για τον παλιό λιθόστρωτο δρόμο, ο οποίος, μέχρι και τις αρχές του 20ου αιώνα, αποτελούσε την κύρια οδική αρτηρία που ένωνε τη Νεάπολη (παλαιότερη ονομασία της Καβάλας) με την αρχαία πόλη των Φιλίππων. Η διαδρομή είναι μεγάλης ιστορικής και πολιτιστικής σημασίας. Επίσης, ως περιηγητική διαδρομή δεν παρουσιάζει ιδιαίτερες δυσκολίες, διασχίζεται σε σύντομο χρονικό διάστημα και αποτελεί μια εύκολη διαδρομή. Οδηγίες Ο Ελληνικός Ορειβατικός Σύλλογος Καβάλας περιγράφει τη διαδρομή ως εξής: Η αρχαία Εγνατία Οδός είναι σήμερα χωρισμένη σε δύο τμήματα, εξαιτίας των αυτοκινητόδρομων που έχουν διανοιχθεί στον Άγιο Σίλα. Το ένα τμήμα κατηφορίζει από τον Άγιο Σίλα προς τον οικισμό του Σταυρού, βλέπει προς την πεδιάδα των Φιλίππων και έχει μήκος 400 μ. Το δεύτερο και πιο ενδιαφέρον τμήμα της παλιάς Εγνατίας, με μήκος 1.100 μ., ξεκινά από τη συμβολή των οδών Εγνατίας και Μακεδονίας, κάτω από το ξενοδοχείο «Εγνατία», και καταλήγει στην οδό Ιοκάστης. Μπορείτε εύκολα να περπατήσετε το καλοδιατηρημένο πέτρινο οδόστρωμα που ανηφορίζει δίπλα στο ρέμα ή ακόμα καλύτερα, να το κατηφορίσετε έχοντας μπροστά σας την όμορφη θέα της πόλης και του Φρουρίου της, παίρνοντας ταυτόχρονα και μια ιδέα για την εικόνα που αντίκριζαν τα παλιά χρόνια οι επισκέπτες της Καβάλας.

Tommy
2019-05-19 11:00 - 15:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ έχει τη μεγάλη χαρά να κλείσει τη φετινή περίοδο προβολών με το «ΤΟΜΜΥ», μια ταινία σταθμό, με φανταστική υπόθεση, εξαιρετικούς ηθοποιούς και διάσημους μουσικούς πρωταγωνιστές! Το φιλμ προσφέρει μια πλούσια θεματική για την ανάλυση και τη συζήτηση που θα ακολουθήσει.Μη τη χάσετε, γιατί θα χάσετε !!!Λίγα λόγια για την πλοκή του έργου. Ο Τόμμυ είναι ένα παιδί που κάτω από δραματικές συνθήκες χάνει την όρασή του, την ακοή του και την ομιλία του. Μεγαλώνοντας σε ένα κόσμο σιωπής ανακαλύπτει μέσα του το Φως και όταν θαυματουργικά ξαναβρίσκει τις αισθήσεις του γίνεται κήρυκας της Αγάπης και της καλοσύνης. Όπως συχνά γίνεται σ’ αυτές τις περιπτώσεις γύρω του χτίζεται μια ολόκληρη θρησκεία-επιχείρηση, που προσπαθεί να εκμεταλλευτεί τη λατρεία των ακολούθων του Τόμμυ. Αυτό δεν θα κρατήσει πολύ και θα έχει μια εκρηκτική κατάληξη… Τα υπόλοιπα επί της οθόνης και στην ανάλυση που θα κάνει στο τέλος της προβολής ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος.Την κινηματογραφική μεταφορά της ροκ όπερας των «The Who» σκηνοθετεί με μαεστρία ο Κεν Ράσελ. Πρωταγωνιστούν βραβευμένοι ηθοποιοί , όπως η Ann-Margret, ο Oliver Reed, o Robert Powell (πρωταγωνιστής στην ταινία Ιησούς από τη Ναζαρετ) και ο Jack Nicholson , ενώ συμμετέχουν πολλοί διάσημοι μουσικοί όπως ο Eric Clapton, η Tina Turner, ο Elton John, ο Roger Daltrey (τραγουδιστής των Who), Keith Moon, Pete Townshend, Arthur Brown, Paul Nicholas και άλλοι.

Ενδοσκοπήσεις - Αναζητώντας την Ευδαιμονία
2019-05-29 20:30 - 22:00
Eκπομπή των ΕΝΔΟΣΚΟΠΗΣΕΩΝ απο το Reconnection RADIOπου επιμελείται και παρουσιάζει ο ψυχίατρος-ψυχοθεραπευτής και πνευματικός ακτιβιστής Ιωάννης Αυγουστάτος, με την οφθαλμίατρο Ματίνα Φουρτούνη.Μουσική επιμέλεια : Don Alessandrohttp://reconectionradio.radiostream321.com/Στο δεύτερο μέρος της εκπομπής οι ακροατές μπορούν να μας καλούν στο τηλ. 2 11 77 07 015, με αστική χρέωση, για να συνομιλήσουν ζωντανά μαζί μας, να μοιραστούν τις σκέψεις τους και να κάνουν ερωτήσεις. Μπορούν επίσης να μας στέλνουν μηνύματα στο chat του σταθμού.Πολλοί πιστεύουν ότι η ευτυχία είναι ένα “παιχνίδι” της μοίρας, μια πολυπόθητη κατάσταση που πρέπει να αναζητηθεί έξω από τον ίδιο τον άνθρωπο. Τα διδάγματα της αρχαίας σοφίας καθώς και οι απόψεις της ανθρωπιστικής ψυχολογίας υποστηρίζουν, ότι η ευτυχία (Ευδαιμονία) είναι μια τέχνη με συγκεκριμένους κανόνες και στηρίζεται στην επιλογή μιας θετικής στάσης ζωής.

1ο Πανελλήνιο Συμπόσιο: «Αυτογνωσία και Κοινωνική Δράση»
2019-06-01 10:00 - 18:00
Η Κίνηση Πνευματικού Ακτιβισμού ΦΩΣ ΣΕ ΔΡΑΣΗ έχει την τιμή και την χαρά να σας προσκαλέσει στο Πρώτο Πανελλήνιο Συμπόσιο της Κίνησης με θέμα : «Αυτογνωσία και Κοινωνική Δράση», που θα πραγματοποιηθεί στο Συνεδριακό Κέντρο ΤΕΙ Αθήνας, Αγ. Σπυρίδωνος 28 Αιγάλεω. Στο Συμπόσιο θα συμμετάσχουν εκπρόσωποι της Κίνησης από τη Θεσσαλονίκη, την Καβάλα, την Πάτρα, την Αθήνα και τη Λευκωσία, ενώ θα κλείσει με τη μαγευτική ηλεκτρονική μουσική του Don Alessandro, που θα ερμηνεύσει ζωντανά παλιές και ανέκδοτες δημιουργίες του. Είναι μια ιστορική συνάντηση που θα δώσει επίσημα το έναυσμα για τη κοινωνική και πολιτιστική Αναγέννηση, στην Ελλάδα αλλά και στον κόσμο.Υπάρχει μια τάση να θεωρούμε πως αυτό που βλέπουμε στην παρούσα στιγμή είναι κι αυτό που θα συνεχίσουμε να βλέπουμε. Ξεχνάμε πόσο συχνά σ’ αυτόν τον αιώνα αιφνιδιαστήκαμε από τις αναπάντεχες καταρρεύσεις θεσμών, από εκπληκτικές αλλαγές στη σκέψη των ανθρώπων, από απρόσμενες εξεγέρσεις ενάντια σε τυραννίες, από την ταχεία καθίζηση συστημάτων εξουσίας που έμοιαζαν ανίκητα. Η επαναστατική αλλαγή δεν έρχεται σε μία κατακλυσμική στιγμή (τέτοιες στιγμές πρέπει να τις φοβόμαστε!), αλλά σε μία ατέρμονη σειρά εκπλήξεων, διαγράφοντας μια τεθλασμένη γραμμή προς μια καλύτερη κοινωνία. Δεν χρειάζεται να εμπλακούμε σε μεγαλεπήβολες, ηρωικές πράξεις για να συμμετάσχουμε στη διαδικασία της αλλαγής. Οι μικρές πράξεις, όταν πολλαπλασιάζονται επί εκατομμύρια ανθρώπων, μπορούν ν’ αλλάξουν τον κόσμο. Το να πιστεύει κανείς σε ένα όραμα για καλύτερο κόσμο δεν είναι ανόητα ρομαντικό. Βασίζεται στο γεγονός ότι η ανθρώπινη Ιστορία δεν είναι μόνο μια ιστορία σκληρότητας, αλλά και συμπόνιας, θυσίας, θάρρους, ευγένειας. Ο, τι επιλέξουμε να υπογραμμίσουμε σε τούτη την περίπλοκη ιστορία, αυτό θα καθορίσει τη ζωή μας. Εμείς επιλέξαμε να είμαστε μέρος της λύσης και όχι του προβλήματος. Εσείς τι θα επιλέξετε; http://www.teiath.gr/synedriako/

Φιλοσοφικός περίπατος στους Δελφούς, Δρομικό Φως Αθήνας
2019-06-02 07:30 - 17:00
Aγαπητοί μας φίλοι και συνακτιβιστές, τα Φιλοσοφικά Καφενεία Ελλάδος και Κύπρου και η ομάδα Δρομικό Φως της Κίνησης Πνευματικού Ακτιβισμού ΦΩΣ ΣΕ ΔΡΑΣΗ, σας προσκαλούν να βιώσετε μια αφυπνιστική υπέροχη εμπειρία με ορεινή πεζοπορία στον Παρνασσό και φιλοσοφική περιήγηση στον ιερό χώρο των Δελφών.ΠΡΟΓΡΑΜΜΑ ΕΚΔΡΟΜΗΣ:Αναχώρηση την Κυριακή 2 Ιουνίου 2019 στις 7:30 το πρωί για Δελφούς.Μετά την άφιξη μας ξεκινάμε ορεινή ανάβαση διαρκείας 1.30 ώρας περίπου, στο αρχαίο μονοπάτι του Δευκαλίωνα που αρχίζει από το χωριό των Δελφών και ανεβαίνει στον Παρνασσό. Η διαδρομή εύκολη και βατή, με μια εκπληκτική θέα στην ευρύτερη περιοχή. Η μυθολογία αναφέρει ότι ο Δευκαλίων και η γυναίκα του η Πύρρα ήταν οι μόνοι άνθρωποι που διασώθηκαν από τον περίφημο κατακλυσμό και συνέθεσαν ξανά το ανθρώπινο γένος. Ο Δευκαλίων έφτιαξε μία κιβωτό που προσάραξε στη σημερινή Λιάκουρα, το πιο ψηλό σημείο του Παρνασσού. Η διαδρομή αυτή που οδηγεί προς το Κωρύκειο Άντρο, περιγράφεται ως ένας από τους συναρπαστικότερους περιπάτους παγκοσμίως!Στη συνέχεια μετά την πεζοπορία και την επιστροφή στους Δελφούς, θα ακολουθήσει φιλοσοφικός περίπατος και ξενάγηση στον επιβλητικό αρχαιολογικό χώρο και το μουσείο του μεγαλύτερου μαντείου της Αρχαίας Ελλάδος. Στον ομφαλό της γης, τους Δελφούς, σύμφωνα με τη μυθολογία, συναντήθηκαν οι δύο αετοί που έστειλε ο Δίας από τα άκρα του σύμπαντος για να βρει το κέντρο του κόσμου. Σε αυτό το πνευματικό κέντρο, το σύμβολο της ενότητας του αρχαίου ελληνισμού, θα περπατήσουμε, θα φιλοσοφήσουμε και θα θαυμάσουμε τα έργα τέχνης και τα μνημεία του, καθώς και τα σημαντικότερα εκθέματα του Μουσείου.Ολοκληρώνοντας, θα γευματίσουμε σε ταβέρνα της περιοχής.Επιστροφή στην Αθήνα το βράδυ της Κυριακής.Εξοπλισμός : Παπούτσια πεζοπορίας- Καπέλο- Γυαλιά ηλίου- Αντηλιακό-ΝερόΟΡΟΙ ΣΥΜΜΕΤΟΧΗΣ:Οι συμμετέχοντες αναλαμβάνουν την ευθύνη της ατομικής τους ασφάλειας. Οι υπεύθυνοι συντονιστές έχουν το δικαίωμα να προβούν σε αλλαγές των προγραμματισμένων δραστηριοτήτων, αναλόγως των καιρικών συνθηκών ή άλλων παραγόντων.ΔΗΛΩΣΗ ΣΥΜΜΕΤΟΧΗΣ:Στέλνοντας μήνυμα στο email dromikofos@gmail.com με το ονοματεπώνυμο σας και τηλέφωνο επικοινωνίαςή επικοινωνία στο τηλέφωνο : 6977318142 μέχρι 22/5/19.ΚΟΣΤΟΣ ΣΥΜΜΕΤΟΧΗΣ: 25 ευρώ κατ’ άτομο.Περιλαμβάνονται: η μεταφορά με πούλμαν, η είσοδος στον αρχαιολογικό χώρο και στο μουσείο των Δελφών, καθώς και η ξενάγηση από έμπειρο ξεναγό.Δεν περιλαμβάνεται το γεύμα το οποίο είναι προαιρετικό.Σας περιμένουμε!

Αφυπνιστική εκπομπή για σκεπτόμενους ακροατές
2019-06-13 18:00 - 21:00
Την Πέμπτη 13 Ιουνίου στις 18.00 web ζωντανή εκπομπή με τον Άρη Λαμπρόπουλο και καλεσμένο τον Γιάννη Αυγουστάτο, ιδρυτή της Κίνησης Πνευματικού Ακτιβισμού ΦΩΣ ΣΕ ΔΡΑΣΗ. Θα συζητηθούν θέματα της επικαιρότητας και όχι μόνο!Συντονιστείτε στη διεύθυνση http://www.e-roi.gr/Τηλέφωνο επικοινωνίας της εκπομπής :210-3428676

Ψυχοσωματική και το φάσμα της συνείδησης
2019-06-27 17:30 - 20:00
Τη Δευτέρα 27 Μαΐου 2019 ώρα 17:30 -20.00 στην αίθουσα της Παγκρήτιας Συνεταιριστικής Τράπεζας (Λ. Ικάρου 5), στο πλαίσιο του κύκλου μαθημάτων του Ανοιχτού Λαϊκού Πανεπιστημίου Κρήτης- τμήμα Ηρακλείου, με τον γενικό τίτλο “Ψυχοσωματική Ιατρική. Όταν το σώμα μιλάει», ο κ. Ιωάννης Αυγουστάτος, ψυχίατρος-ψυχοθεραπευτής, θα αναπτύξει το θέμα “Ψυχοσωματική και το Φάσμα της Συνείδησης”.Πληροφορίες: www.alp.edu.gr και κ. Ελένη Τραντά-Νερολαδάκη συντονίστρια Α.Λ.Π. Ηρακλείου τηλ. : 6936004242

Χριστούγεννα: Γιορτή με πολλές προσδοκίες & χαρά ή μήπως θλίψη;
2019-09-14 17:00 - 19:00 | Φυγόκεντρος, Parodos Evans, Ηράκλειο, Κρήτη, 71201, Greece
Πίσω από την εορταστική ατμόσφαιρα και τα λαμπερά φώτα, κρύβεται συχνά η μελαγχολία της εσωτερικής μοναξιάς, και της ματαίωσης. Τι μπορούμε να κάνουμε; Πως μπορούμε να διεκδικήσουμε αληθινά δώρα ψυχής; Θα τα πούμε στο 3ο Φιλοσοφικό Καφενείο Ηρακλείου το Σάββατο 14 Δεκεμβρίου στις 17,00 το απόγευμα.

Αξίες και ιδανικά στη σύγχρονη εποχή
2019-10-06 11:00 - 13:00
Το Φιλοσοφικό Καφενείο Αθήνας, της Κίνησης ΦΩΣ ΣΕ ΔΡΑΣΗ, για έκτη συνεχόμενη χρονιά ανοίγει τις πύλες του και σας προσκαλεί να παρευρεθείτε στην πρώτη συνάντηση, για την περίοδο 2019-20.Το θέμα είναι πολύ σημαντικό και είμαστε βέβαιοι ότι θα γίνει μια εξαιρετική συζήτηση!Σας περιμένουμε!Είσοδος ελεύθερη ” Αν οι άνθρωποι σταματήσουν να πιστεύουν ότι κάποια μέρα θα γίνουν θεοί, τότε σίγουρα θα γίνουν σκουλήκια.”Χένρυ Μίλλερ, 1891-1980, Αμερικανός συγγραφέας

Πνευματικός Ακτιβισμός το ταξίδι της αυτογνωσίας
2019-10-12 19:00 - 21:00
Ο Πνευματικός Ακτιβισμός μας καλεί να αγκαλιάσουμε τον μοναδικό και ισχυρό ρόλο που ο καθένας μας οφείλει να παίξει στο ξεδίπλωμα της δικαιοσύνης και της ειρήνης.Να γίνουμε όχι μονο δυνάμεις που πολεμούν το κακό, αλλά που εδραιώνουν το καλό.Ένας πνευματικός ακτιβιστής ενεργεί με την επίγνωση ότι γινόμαστε αυτό που σκεφτόμαστε και αυτό που οραματιζόμαστε το προβάλλουμε τελικά στον εξωτερικό κόσμο.

Η φιλοσοφία στην πράξη
2019-10-13 19:00 - 21:00 | Cafe Bar Chocolat, Καβάλα, Greece
Ο Σωκράτης είπε: ὁ δὲ ἀνεξέταστος βίος οὐ βιωτὸς ἀνθρώπῳ. Δηλαδή, η ζωή που δεν εξετάζεται δεν αρμόζει σε άνθρωπο. Αν κάτι μας ξεχωρίζει από τα υπόλοιπα ζώα του πλανήτη μας είναι η νοημοσύνη μας, η λογική μας, η σκέψη και η σκέψη πάνω στην σκέψη, δηλαδή η συνείδησή μας.Η φιλοσοφία είναι απαραίτητη σε κάθε άνθρωπο και σε όλες τις περιόδους και τις καταστάσεις της ζωής του, πόσον μάλλον σε περιόδους κρίσης, στις οποίες το άτομο νιώθει αποπροσανατολισμένο, ανασφαλές και φοβισμένο. Δεν χρειάζεται να είμαστε επαγγελματίες φιλόσοφοι ή να έχουμε ειδικές σπουδές για ωφεληθούμε από τη φιλοσοφική κληρονομιά της ανθρωπότητας. Αντιμέτωπος με αντίξοες συνθήκες ένας άνθρωπος μπορεί να αντιδράσει με αρνητικό τρόπο ή να δράσει θετικά.Έχουν τη δυνατότητα, μελετώντας νηφάλια τις συνθήκες, να κατανοήσουν την κατάσταση, να βάλουν προτεραιότητες, να πραγματοποιήσουν τις απαραίτητες αλλαγές, να διακρίνουν τις εναλλακτικές, να θέσουν νέους στόχους, να βάλλουν σε εφαρμογή αποτελεσματικές στρατηγικές και να παραμείνουν συγκεντρωμένοι στους στόχους τουςΗ κρίση που μαστίζει τα τελευταία χρόνια τη χώρα μας και μεγάλο μέρος του πλανήτη, δεν είναι μόνο οικονομική και πολιτική, αλλά πρωταρχικά κρίση αξιών και νοήματος Η κρίση μας αναγκάζει βίαια να βγούμε από τον εγωκεντρισμό και να αναζητήσουμε τον συνάνθρωπο, να κάνουμε αυτοκριτική και να επαναπροσδιορίσουμε τις προτεραιότητές μας… Ο κίνδυνος ενώνει τους ανθρώπους, τους δραστηριοποιεί και τους εμπνέει. Ξαναβάζει σε λειτουργία τη σκέψη και φέρνει στην επιφάνεια την ξεχασμένη αλληλεγγύη.Έχουμε μια μοναδική ευκαιρία που δεν πρέπει να αφήσουμε να πάει χαμένη. Μπορούμε να αλλάξουμε τη νοοτροπία του απάνθρωπου ανταγωνισμού και της αδιαφορίας, με εκείνη της συντροφικότητας και της συνεργασίας. Η κατάσταση είναι ζοφερή, αλλά δεν είναι απελπιστικήΣτην κρίσιμη αυτή ιστορική καμπή η εφαρμοσμένη φιλοσοφία, με τις διδασκαλίες των προγόνων μας αλλά και των σοφών όλων των λαών, μπορεί να διαδραματίσει ένα πρωταγωνιστικό ρόλο.Πρέπει να μάθουμε να συλλογιζόμαστε με νηφαλιότητα και ορθό λόγο, να διακρίνουμε το ουσιαστικό από το επουσιώδες και το αληθινό από το ψεύτικο, να ξαναβρούμε την αρμονική σύνδεσή μας με τους ρυθμούς της φύσης, να αποκτήσουμε ακεραιότητα. Στο Φιλοσοφικό Καφενείο δεν παραδίδουμε μαθήματα φιλοσοφίας, αλλά μάλλον δίνουμε το κίνητρο για τη μελέτη και την εφαρμογή του στοχασμού, στην καθημερινότητα. ΕΙΣΟΔΟΣ ΕΛΕΥΘΕΡΗ(Υποχρεωτική κατανάλωση ροφήματος για το καφέ που μας φιλοξενεί) ΕΙΣΗΓΗΣΗ: Αλεξανδρα Παπαδοπούλου ΠΛΗΡΟΦΟΡΙΕΣ:http://www.fossedrasi.gr/ και Σελίδα Φιλοσοφικό Καφενείο Καβάλας

Οι Μητέρες
2019-10-20 11:00 - 14:00 | Κινηματογράφος Μικρόκοσμος, Greece
Στις 20 Οκτωβρίου θα προβληθεί, σε πρώτη ελληνική προβολή, από τον Αφυπνιστικό Κινηματογράφο, το αριστούργημα” Οι μητέρες”, (The mothers) εμπνευσμένο από το έργο του διάσημου Βραζιλιάνου διάμεσου Chico Xavier (Astral City).Μια συγκινητική ταινία, βασισμένη σε πραγματικές ιστορίες, που θα χαρίσει ανακούφιση και ελπίδα, σε όσους θρηνούν για την απώλεια αγαπημένων τους προσώπων.Ο CHICO XAVIER ΑΠΟΚΑΛΥΨΕΣΕ ΧΙΛΙΑΔΕΣ ΜΗΤΕΡΕΣΤΗΝ ΥΠΑΡΞΗ ΕΝΟΣ ΣΥΝΑΙΣΘΗΜΑΤΟΣ ΠΙΟ ΜΕΓΆΛΟΥΑΠΌ ΤΗΝ ΑΠΩΛΕΙΑ ΕΝΟΣ ΠΑΙΔΙΟΥ:ΤΗ ΒΕΒΑΙΌΤΗΤΑ ΟΤΙ ΑΥΤΟ ΣΥΝΕΧΙΖΕΙ ΝΑ ΖΕΙ!. Με ελληνικούς υπότιτλουςΕίσοδος με ελεύθερη συνδρομή**Όπως καλά γνωρίζετε, η Κίνηση ΦΩΣ ΣΕ ΔΡΑΣΗ που διοργανώνει και τον Αφυπνιστικό Κινηματογράφο είναι καθαρά εθελοντική και δεν έχει έσοδα! Η συνεισφορά σας καλύπτει μέρος μόνο των εξόδων για κάθε προβολή ( ενοικίαση της ταινίας και της αίθουσας, πληρωμή τεχνικού για τους υπότιτλους, μικροφωνική εγκατάσταση για τη συζήτηση κλπ) και γι αυτό ευελπιστούμε να ανταποκριθείτε ανάλογα….

Το Φιλοσοφικό Καφενείο της Κίνησης «ΦΩΣ ΣΕ ΔΡΑΣΗ» 2014-2019
2019-11-03 11:00 - 13:30
Στο επόμενο Φιλοσοφικό Καφενείο της Αθήνας θα γίνει η πρώτη επίσημη συμπαρουσίαση του νέου βιβλίου (Εκδόσεις Δρόμων) του ιδρυτή της Κίνησης, Γιάννη Αυγουστάτου, με τίτλο: ΤΟ ΦΙΛΟΣΟΦΙΚΟ ΚΑΦΕΝΕΙΟΤΗΣ ΚΙΝΗΣΗΣ ΦΩΣ ΣΕ ΔΡΑΣΗ2014-2019 Είστε όλες και όλοι προσκαλεσμένοι για να θυμηθούμε την πεντάχρονη διαδρομή των φιλοσοφικών συναντήσεων, να εκφράσουμε τις εντυπώσεις μας και να σχεδιάσουμε μαζί τη μελλοντική πορεία του Φιλοσοφικού Καφενείου, που εξαπλώθηκε γρήγορα σε πολλές πόλεις της Ελλάδας και στην Κύπρο. Είσοδος ελεύθερη

ΑΥΤΟΓΝΩΣΙΑ & ΚΟΙΝΩΝΙΚΗ ΔΡΑΣΗ
2019-11-10 18:00 - 20:00
Διάλεξη του ψυχιάτρου-ψυχοθεραπευτή και πνευματικού Ακτιβιστή Γιάννη Αυγουστάτου, στην αίθουσα Νίκος Εγγονόπουλος, του Πνευματικού Κέντρου του Δήμου Βριλησσίων.Φωτορεπορτάζ : Νίκος Θεοχαρίδης

Σχέσεις ελευθερίας ή εξάρτησης;
2019-11-10 19:00 - 21:00 | Cafe Bar Chocolat, Καβάλα, Greece
Πολλοί άνθρωποι επιθυμούν να έχουν στη ζωή τους σχέσεις με άλλα άτομα. Σχέσεις ερωτικές, που διέπονται από αγάπη και συντροφικότητα, σχέσεις φιλικές και γενικά σχέσεις μέσα στις οποίες αισθάνονται αποδεκτοί και αντλούν από αυτές ικανοποίηση και ευτυχία. Η παραπάνω επιθυμία είναι υγιής και φυσιολογική, αρκεί οι σχέσεις αυτές να είναι ισότιμες και το κάθε μέλος να διατηρεί την προσωπική του ταυτότητα και αυτοκυριαρχία. Κάποιοι όμως, κρίνουν το πόσο ευτυχισμένοι είναι από το πόσο πολύ νιώθουν ότι τους αγαπάει ο άλλος.Συμπεριφέρονται όπως φαντάζονται ότι θα ήθελε ο άλλος, παραμερίζοντας τα δικά τους θέλω και τα δικά τους πιστεύω, φοβούμενοι ότι αν δεν συμπεριφερθούν έτσι, θα μείνουν μόνοι τους. Προσαρμόζονται συνεχώς στις επιθυμίες του άλλου και προσέχουν τι λένε και τι κάνουν για να μην τον στενοχωρήσουν. Φοβούνται τόσο πολύ την πιθανότητα της εγκατάλειψης που πολλές φορές καταλήγουν να βρίσκονται μέσα σε σχέσεις στις οποίες ο άλλος τους φέρεται άσχημα, εξουσιαστικά και πολύ συχνά τους κακοποιεί σωματικά ή και ψυχικά. Η συμπεριφορά αυτών των ανθρώπων εξηγείται με τον όρο συναισθηματική εξάρτηση και μπορεί να την έχουν προς κάποιο σύντροφο, κάποιο φίλο, κάποιο γονέα ή ακόμα και από το παιδί τους. Εισήγηση: Παπαδοπούλου ΑλεξάνδραΕίσοδος Ελεύθερη (Υποχρεωτική κατανάλωση ροφήματος για το cafe που μας φιλοξενεί)

Η στρατηγική που οδηγεί στην Ευτοπία
2019-11-16 17:00 - 19:00 | Δήμος Στροβόλου
Ευτοπία για μας σημαίνει ρεαλιστική πορεία προς τον καλό τόπο του εφικτού, εδώ και τώρα. Σημαίνει να μην υποτασσόμαστε στα πράγματα έτσι όπως μερικοί έχουν συμφέρον να είναι και να παλεύουμε για να γίνουν έτσι όπως θα έπρεπε και θα μπορούσε να είναι, για το γενικό καλό.

Συναισθηματική Νοημοσύνη
2019-11-16 17:30 - 19:30 | Φυγόκεντρος, Parodos Evans, Ηράκλειο, Κρήτη, 71201, Greece
ΣΤΗ ΔΕΥΤΕΡΗ ΣΥΝΑΝΤΗΣΗ ΤΟΥ ΦΙΛΟΣΟΦΙΚΟΥ ΚΑΦΕΝΕΙΟΥ ΗΡΑΚΛΕΙΟΥ ΘΑ ΑΝΑΛΥΣΟΥΜΕ ΚΑΙ ΘΑ ΣΥΖΗΤΗΣΟΥΜΕ ΤΗ ΣΗΜΑΣΙΑ ΤΗΣ ΣΥΝΑΙΣΘΗΜΑΤΙΚΗΣ ΝΟΗΜΟΣΥΝΗΣ.

Hair
2019-11-24 11:00 - 14:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ έχει τη χαρά να παρουσιάσει τη διάσημη αντιπολεμική ταινία “Hair”, που προσφέρει πολύ υλικό για σκέψη και ανταλλαγή απόψεων.Για τις ελπίδες και τις ρηξικέλευθες προτάσεις του κινήματος των χίπις, καθώς και για την επικαιρότητά τους θα μιλήσει ο ψυχίατρος ψυχοθεραπευτής και πνευματικός ακτιβιστής Γιάννης Αυγουστάτος, ο οποίος θα συντονίσει και τη συζήτηση που θα ακολουθήσει.Είσοδος με ελεύθερη συνδρομή

Φως σε Δράση & Πνευματικός Ακτιβισμός: Mία συγχρονη Κίνηση
2019-11-25 18:00 - 20:00
Οι Πνευματικοί Ακτιβιστές τής Κίνησης ‘’Φώς σε Δράση’’, έχουμε ως σκοπό μας να αφυπνίζουμε σφαιρικά και συνολικά τον εαυτό μας. Δουλεύοντας την αυτο-ανάπτυξή μας, αλλάζουμε πρώτα εμείς και σταδιακά αλλάζουμε τον Κόσμο.Εχουμε ως αρχές και ως τομείς δράσης μας, την αυτογνωσία, την εκπαίδευση, την τέχνη, την ολιστική ζωή, τον εθελοντισμό, την επαφή με τη φύση και τα ανθρώπινα δικαιώματα.Το Φιλοσοφικό Καφενείο, είναι το φιλικό και ελεύθερο online και offline περιβάλλον, όπου συζητούμε και ανταλλάσσουμε εμπειρίες και απόψεις, σε θέματα γενικού ενδιαφέροντος, μέσα σε κλίμα αμοιβαίου σεβασμού και αλληλεγγύης.Σάς καλούμε στην Pub ReΗaΒ, Βαλαωρίτου 19, την Δευτέρα 25 Νοεμβρίου, στις 6 το απόγευμα, για να μας γνωρίσετε και να μάθετε περισσότερα για τον τρόπο που σκεφτόμαστε και λειτουργούμε.Θα χαρούμε να σας δούμε εκεί.!Εισηγήτρια: Αναστασία Φράσσαρη, φιλόλογος Είσοδος ελεύθερη με την κατανάλωση. Λόγω περιορισμένων θέσεων, είναι απαραίτητο να κάνετε εγκαίρως κράτηση θέσης, δίνοντας ονοματεπώνυμο και τηλέφωνο, στο rehab.pub.thess@gmail.com ή στο 6974 103 896

Ο Πνευματικός Αγώνας του Νίκου Καζαντζάκη
2019-11-27 20:30 - 22:30
Διάλεξη-συζήτηση του ψυχιάτρου-ψυχοθεραπευτή και πνευματικού ακτιβιστή Γιάννη Αυγουστάτου, με τη συμμετοχή του ηθοποιού Ζαφείρη Κατραμάδου, που θα ερμηνεύσει επιστολές του Καζαντζάκη .Ο «Κρητικός Φιλέλλην», όπως του άρεσε να αυτοαποκαλείται, είναι μια ιδιαίτερη περίπτωση στο χώρο των γραμμάτων και της παγκόσμιας διανόησης. Πέρα από τη λογοτεχνική του αξία και το πλούσιο συγγραφικό του έργο, αυτό που τον διακρίνει από πολλούς άλλους συναδέλφους του, είναι η δραματική υπαρξιακή του αναζήτηση, αυτή η φλόγα που τον κατέτρωγε εσωτερικά και δεν του επέτρεπε να ξαποστάσει, ούτε στιγμή.

Εσωτερική εργασία - εξωτερική δράση
2019-12-07 17:00 - 19:00
Η Εσωτερική Εργασία μπορεί να περιορίζεται σε εσωτερικό πεδίο δράσης και αποτελέσματος; ή αναπόδραστα αντανακλάται και εκτείνεται κατ’ αναλογία στον εξωτερικό κόσμο, ως επισφράγιση του αποτελέσματος της δύσκολης επιλογής μας για μια ηρωική εξελικτική πορεία μας στην καθημερινότητα;

Τύχη και ατυχία
2019-12-08 11:00 - 13:00
Στο Φιλοσοφικό Καφενείο Αθήνας, της Κίνησης ΦΩΣ ΣΕ ΔΡΑΣΗ.Στην αρχαιότητα η τύχη ήταν θεά, κόρη του Ερμή και της Αφροδίτης, και λατρευόταν από τους αρχαίους Έλληνες ως προστάτιδα των πόλεων. Η αντίστοιχη ρωμαϊκή θεότητα ονομαζόταν Φορτούνα. Η αντίθετη έννοια της τύχης, είναι η ατυχία, η γρουσουζιά, η (γ)καντεμιά , λέξη που κατά πάσα πιθανότητα προέρχεται , κατ’ ευφημισμό, από την τουρκική kadem (=καλή τύχη), ενώ άλλοι την συνδέουν με την αγγλική έκφραση God damn (Γκαντέμ).Η τύχη και η ατυχία αναφέρονται σε ευνοϊκές ή δυσμενείς εξωτερικές συνθήκες για τις επιδιώξεις ενός ατόμου, που θεωρεί αφελώς ότι θα του εξασφαλίσουν την ευτυχία. Είναι όμως σε όλους γνωστό ότι άλλο πράγμα είναι η τύχη και άλλο η ευτυχία. Ούτε οι τυχεροί είναι πάντα ευτυχισμένοι, ούτε οι άτυχοι είναι πάντα δυστυχισμένοι.

Ο σκοπός, το νόημα της ζωής
2019-12-08 19:00 - 21:00
Ο σκοπός ή το νόημα της ζωής είναι ένα παλιό φιλοσοφικό ερώτημα από εκείνα για τα οποία έχουν ειπωθεί πολλά.Για ποιόν λόγο είμαστε εδώ;Τι είμαστε;Από που προερχόμαστε;Ποιος είναι ο σκοπός μας;Τι έχει αξία στη ζωή;Ο σκοπός της ζωής πέρα από ένα φιλοσοφικό ερώτημα είναι και ένα προσωπικό ερώτημα.Πολλές φορές η ζωή μας «προγραμματίζεται» από εμάς ή τους άλλους με τέτοιο τρόπο ώστε παραλείπουμε να κατανοήσουμε τον πραγματικό μας σκοπό.Χτίζουμε την εικόνα του εαυτού μας με βάση το επάγγελμα, τη μόρφωση και τους διάφορους άλλους ρόλους που αναλαμβάνουμε στην κοινωνία.Πέρα όμως από όποιους ρόλους μας χαρακτηρίζουν, υπάρχει μέσα μας «ένας βαθύτερος σκοπός» ένας σκοπός που σχετίζεται άμεσα με την ευδαιμονία και την αίσθηση της προσωπικής εκπλήρωσης.Η αναζήτηση και η εύρεση νοήματος είναι θεμελιώδη στοιχεία της προσωπικής μας εξέλιξης. Όταν οι άνθρωποι αναγνωρίσουμε ένα σκοπό ή μια κατεύθυνση στη ζωή μας , κάνουμε το πρώτο βήμα προς την αυτοπραγμάτωση.Ο καθένας από μας έχει το δικό του νόημα, το δικό του σκοπό. Ποτέ δεν είναι αργά όμως να ανακαλύψουμε ποιο είναι το δικό μας νόημα, εάν πιστεύουμε ότι δεν είναι αργά.(Αυτά και άλλα πολλά ελάτε να συζητήσουμε από κοντά!)Εισήγηση: Αλεξάνδρα ΠαπαδοπούλουΕίσοδος Ελεύθερη (Υποχρεωτική κατανάλωση ροφήματος για το café που μας φιλοξενεί)

Ο Μικρός Βούδας
2019-12-15 11:00 - 15:00 | Κινηματογράφος Μικρόκοσμος, Greece
O Αφυπνιστικός Κινηματογράφος της Κίνησης “ΦΩΣ ΣΕ ΔΡΑΣΗ” παρουσιάζει την εξαιρετική ταινία (1993) του Bernardo Bertolucci, με πρωταγωνιστές τους Keanu Reeves, Chris Isaak και Bridget Fonda. Μετά την προβολή ο ψυχίατρος και ψυχοθεραπευτής Γιάννης Αυγουστάτος θα αναλύσει τα κεντρικά θέματα της ταινίας και θα συντονίσει τη συζήτηση με τους θεατές.Ώρα έναρξης 11.00 πμ.Είσοδος με ελεύθερη συνδρομή. Λίγα λόγια για την υπόθεση του έργου :Η οικογένεια Κόνραντ ζει μια ήσυχη ζωή στο Σιάτλ. Ο πατέρας Ντήν μηχανικός, η Λίζα η μητέρα διδάσκει, ο Τζέσσε ο γιος τους ένα μικρό αγόρι εννέα ετών πολύ έξυπνο. Μια ομάδα βουδιστών μοναχών με επικεφαλής τον Λάμα Νορμπού έρχεται μια μέρα να τους εκπλήξει. Κατ’ αυτούς ο Τζέσσε μπορεί κάλιστα να είναι η μετενσάρκωση ενός από τους μεγαλύτερους πνευματικούς τους αρχηγούς που χάθηκε εδώ και εννέα χρόνια. Στο Νεπάλ άλλα δύο παιδιά δείχνουν πως ανταποκρίνονται στο ίδιο πρόσωπο.Να χειριστείς αυτό το θέμα χωρίς αδεξιότητες θα αποκάλυπτε μια ιδιαίτερη δεξιότητα. Ο Μπερτολούτσι κέρδισε το στοίχημα επιλέγοντας ορθολογικά σε όλα τα επίπεδα. Στον βαρύ διδακτισμό, στην υπερβολή του μυστικισμού ο σκηνοθέτης του «Τελευταίου Αυτοκράτορα» προτίμησε αγνότητα και ποίηση.

Γιορτή με ήχους και γεύσεις από την Ινδία
2020-01-04 20:00 - 23:30 | Shantom, Τριπόλεως 35Α, Αθήνα, Χαλάνδρι, Greece
Φίλες και φίλοι μαςετοιμάζουμε για τη νέα χρονιά μια διαφορετική γιορτή για τα δύο χρόνια της ομάδας και σας προσκαλούμε να τα γιορτάσουμε μαζί!Στις 4 Ιανουαρίου ημέρα Σάββατο και ώρα 8:00 μ.μ. σας υποδεχόμαστε στον πολυχώρο SHANTOM της Λήδας Shantala, για μια ιδιαίτερα αφυπνιστική βραδυά.Σε αυτόν τον δημιουργικό χώρο υψηλής αισθητικής θα δοκιμάσουμε γεύσεις ινδικής κουζίνας, θα χορέψουμε σε έθνικ ρυθμούς, θα τραγουδήσουμε και θα μοιραστούμε στιγμές χαράς αλλά και ιδέες για τη νέα χρονιά!Ας θυμηθούμε μερικές από τις δράσεις της ομάδας μας την χρονιά που πέρασε:– Συμμετοχή στον δρομικό αγώνα Ιωάννης Καποδίστριας στην Αίγινα– Συμμετοχή στον δρομικό αγώνα «5th Lycabettus Run 2019» στον Λυκαβηττό– Αφυπνιστική πεζοπορία με το Φιλοσοφικό Καφενείο Πάτρας και Πεζοπόρους Πάτρας στην λίμνη Τσιβλού.– Ανάβαση στο μονοπάτι του Δευκαλίωνα στον Παρνασσό και Φιλοσοφικός Περίπατος στους Δελφούς– Συμμετοχή στον ορεινό αγώνα Zagori mountain running– Ανάβαση στον Όλυμπο– Αφυπνιστική πεζοπορία στον Υμηττό– Συμμετοχή στον 37ο Μαραθώνιο της Αθήνας– Φιλοσοφικός περίπατος στον αρχαιολογικό χώρο της Ελευσίνας… Σημ: για την ξεχωριστή βραδυά μας φοράμε άνετα ρούχα και βγάζουμε παπούτσια! Δηλώστε την παρουσία σας μέχρι τις 30/12/19 στο email:dromikofos@gmail.com Σας περιμένουμε!

Μουσείο Σύγχρονης Τέχνης Γουλανδρή
2020-01-08 14:30 - 17:00
Αγαπητοί φίλοι, με χαρά σας ανακοινώνουμε ότι την Τετάρτη 8/1/2020, θα πραγματοποιηθεί επίσκεψη και ξενάγηση στο “Μουσείο Σύγχρονης Τέχνης Β.& Ε. Γουλανδρή”, για τους φίλους του “Εικαστικού Φωτός”.Η συλλογή του Ιδρύματος είναι από τις σημαντικότερες ιδιωτικές συλλογές και περιλαμβάνει έργα των: El Greco, Vincent Van Gogh, Paul Gauguin, Claude Monet, Paul Cezanne, Edgar Degas, Auguste Robin, Pablo Picasso κ.α. Παρακαλούμε να δηλώσετε άμεσα τη συμμετοχή σας γιατί οι θέσεις είναι περιορισμένες και θα τηρηθεί σειρά προτεραιότητας. ΔΗΛΩΣΗ ΣΥΜΜΕΤΟΧΗΣστο email μας: eikastikofos@gmail.com ΚΌΣΤΟΣ ΣΥΜΜΕΤΟΧΗΣ10 ευρώ (στην τιμή περιλαμβάνονται η είσοδος στο Μουσείο και η ξενάγηση).

Περί-ουσία Vs Ουσίας της ύπαρξης
2020-01-11 17:00 - 19:00
Τι νομίζουμε ότι είμαστε; Η περι-ουσία που περιέχει την ουσία ή η ουσία που περιβάλλεται από την περι-ουσία;Το νόημα της Ύπαρξηςπού ενυπάρχει και γιατί;Μήπως στην ουσία επειδή μόνον έτσι βρίσκουμε το νήμα με το οποίο υπηρετούμε τον νόμο της αιωνιότητας της ουσίας;Για ποιό από τα δύο και πώς το φροντίζουμε ή για ποιό και πώς θα έπρεπε να το φροντίζουμε για όσο ζούμε σε αυτήν την μορφή Ύπαρξης;

Το Μέτρο και η Μετριότητα
2020-01-12 11:00 - 13:00
Πρώτη συνάντηση για το νέο χρόνο 2020 του Φιλοσοφικού Καφενείου Αθήνας, την Κίνησης ΦΩΣ ΣΕ ΔΡΑΣΗ. Είσοδος ελεύθερη «Αν κοιτάξουμε προς τα έργα των ανθρώπων, θα ονομάσουμε καλά εκείνα που τίποτε δεν τους λείπει, αλλά και τίποτε παρά πάνω δεν έχουν από ό, τι πρέπει. Κάθε έλλειψη και υπερβολή φθείρει· σώζει η μεσότητα. Το ίδιο συμβαίνει με τις πράξεις· είναι σωστές, όταν δεν τραβάνε στα άκρα, αλλά κρατιούνται στη μεσότητα»Αριστοτέλης,”Ηθικά Νικομάχεια”, 1106 a 26. Η δικτατορία της μετριότητας είναι πολύ αυστηρή με όσους ξεχωρίζουν και ξεφεύγουν από τον γκρίζο μέσο όρο, γιατί της καθρεπτίζουν την ασημαντότητά της και το προδομένο δυναμικό της. Φοβάται τους αουτσάιντερς, τους διαφορετικούς και τους χαρακτηρίζει τρελούς και απροσάρμοστους. Ενίοτε τους περιθωριοποιεί και τους καταδιώκει.

Οι ρόλοι με τους οποίους θέλουμε να ελέγξουμε τους άλλους
2020-01-12 19:00 - 21:00
Ο Σαρτρ, ένας από τους κυριότερους εκπροσώπους του φιλοσοφικού υπαρξισμού, αναφέρει:«Ο άνθρωπος που ξυπνάει το πρωί και βάζει το προσωπείο του καλού οικογενειάρχη, συζύγου, επαγγελματία και φίλου, περνάει ολόκληρη τη μέρα του φορώντας την μάσκα του.Όταν όμως γυρίσει σπίτι το βράδυ και βγάλει την μάσκα του, συνειδητοποιεί με φρίκη ότι πίσω από το προσωπείο του δεν υπάρχει πρόσωπο!». Θα περιτριγυριζόμαστε και εμείς από άλλους «μασκοφόρους» που θα μας αντιμετωπίζουν και εκείνοι το ίδιο ωφελιμιστικά και επιφανειακά όπως εμείς.Κάτι τέτοιο είναι προφανές ότι θα μας εμποδίζει να διαμορφώσουμε ουσιαστικές και ειλικρινείς σχέσεις που θα έχουν γνώμονα την αγάπη και τον αλληλοσεβασμό.Στο γνωμικό του ο Σαρτρ επισημαίνει έντονα ότι καθώς η νύχτα θα έρθει, ο άνθρωπος θα βγάλει το προσωπείο του και τότε με φρίκη θα έρθει αντιμέτωπος με την αλήθεια.Με το γεγονός ότι έχει χάσει πλέον την προσωπικότητά του ή ακόμα χειρότερα ότι δεν διαμόρφωσε ποτέ κάποια προσωπικότητα. Μην αφήσεις τη ζωή σου να φύγει, λοιπόν, πέτα τη μάσκα σου, αποδέξου και ανακάλυψε τον εαυτό σου, ό,τι δε σου αρέσει σε εσένα μην το απαρνηθείς απλώς προσπάθησε να το βελτιώσεις.Πλησίασε ουσιαστικά τους συνανανθρώπους σου και μάθε από εκείνους χωρίς να γίνεσαι «έρμαιό» τους αναζητώντας συνεχώς την προσοχή και την αποδοχή τους. Μη χάνεις το παρόν σου προσπαθώντας να επιτεύξεις μια ψεύτικη τελειομανία που στην πραγματικότητα δεν υφίσταται! Να είσαι ο εαυτός σου γιατί όταν θα πέσει η μάσκα σου… τότε είσαι έτοιμος να αντικρίσεις το θέαμα ενός ανύπαρκτου εαυτού; Εισήγηση :Αλεξάνδρα Παπαδοπουλου ΕίσοδοςΕλεύθερη (υποχρεωτική κατανάλωση ροφήματος για το καφέ που μας φιλοξενεί )
